
תענית כא ע"ב



טקסט הדף מנוקד



בְּיוֹם אֶחָד אוֹ בְּאַרְבָּעָה יָמִים אֵין זֶה דֶּבֶר


דְּרוֹקֶרֶת עִיר הַמּוֹצִיאָה חֲמֵשׁ מֵאוֹת רַגְלִי הֲוַאי וְיָצְאוּ מִמֶּנָּה שְׁלֹשָׁה מֵתִים בְּיוֹם אֶחָד גְּזַר רַב נַחְמָן בַּר רַב חִסְדָּא תַּעֲנִיתָא אֲמַר רַב נַחְמָן בַּר יִצְחָק כְּמַאן כְּרַבִּי מֵאִיר


דְּאָמַר רִיחֵק נְגִיחוֹתָיו חַיָּיב קֵירַב נְגִיחוֹתָיו לֹא כׇּל שֶׁכֵּן


אֲמַר לֵיהּ רַב נַחְמָן בַּר רַב חִסְדָּא לְרַב נַחְמָן בַּר יִצְחָק לֵיקוּם מָר לֵיתֵי לְגַבַּן אֲמַר לֵיהּ תְּנֵינָא רַבִּי יוֹסֵי אוֹמֵר לֹא מְקוֹמוֹ שֶׁל אָדָם מְכַבְּדוֹ אֶלָּא אָדָם מְכַבֵּד אֶת מְקוֹמוֹ שֶׁכֵּן מָצִינוּ בְּהַר סִינַי שֶׁכׇּל זְמַן שֶׁהַשְּׁכִינָה שְׁרוּיָה עָלָיו אָמְרָה תּוֹרָה גַּם הַצֹּאן וְהַבָּקָר אַל יִרְעוּ אֶל מוּל הָהָר הַהוּא נִסְתַּלְּקָה שְׁכִינָה מִמֶּנּוּ אָמְרָה תּוֹרָה בִּמְשֹׁךְ הַיֹּבֵל הֵמָּה יַעֲלוּ בָהָר


וְכֵן מָצִינוּ בְּאֹהֶל מוֹעֵד שֶׁבַּמִּדְבָּר שֶׁכׇּל זְמַן שֶׁהוּא נָטוּי אָמְרָה תּוֹרָה וִישַׁלְּחוּ מִן הַמַּחֲנֶה כׇּל צָרוּעַ הוּגְלְלוּ הַפָּרוֹכוֹת הוּתְּרוּ זָבִין וּמְצוֹרָעִין לִיכָּנֵס שָׁם


אֲמַר לֵיהּ אִי הָכִי נֵיקוּם אֲנָא לְגַבֵּי מָר אֲמַר לֵיהּ מוּטָב יָבֹא מָנֶה בֶּן פְּרָס אֵצֶל מָנֶה בֶּן מָנֶה וְאַל יָבֹא מָנֶה בֶּן מָנֶה אֵצֶל מָנֶה בֶּן פְּרָס


בְּסוּרָא הֲוָות דְּבַרְתָּא בְּשִׁיבָבוּתֵיהּ דְּרַב לָא הֲוָות דְּבַרְתָּא סְבוּר מִינַּהּ מִשּׁוּם זְכוּתֵיהּ דְּרַב דִּנְפִישׁ אִיתְחֲזִי לְהוּ בְּחֶילְמָא רַב דִּנְפִישָׁא זְכוּתֵיהּ טוּבָא הָא מִילְּתָא זוּטְרָא לֵיהּ לְרַב אֶלָּא מִשּׁוּם הָהוּא גַּבְרָא (דְּשַׁיֵּיל) [דְּקָא מוֹשֵׁיל] מָרָא וּזְבִילָא לִקְבוּרָה


בִּדְרוֹקֶרֶת הֲוָות דְּלֵיקְתָּא וּבְשִׁיבָבוּתֵיהּ דְּרַב הוּנָא לָא הֲוָות דְּלֵיקְתָּא סְבוּר מִינַּהּ בִּזְכוּתָא דְּרַב הוּנָא דִּנְפִישׁ אִיתְחֲזִי לְהוּ בְּחֶילְמָא הַאי זוּטְרָא לֵיהּ לְרַב הוּנָא אֶלָּא מִשּׁוּם הָהִיא אִיתְּתָא דִּמְחַמְּמָא תַּנּוּרָא וּמְשַׁיְּילָא לְשִׁיבְבָ(ו)תַיהּ


אֲמַרוּ לֵיהּ לְרַב יְהוּדָה אֲתוֹ קַמְצֵי גְּזַר תַּעֲנִיתָא אֲמַרוּ לֵיהּ לָא קָא מַפְסְדָן אֲמַר לְהוּ זְוָודֵא אַיְיתוֹ בַּהֲדַיְיהוּ


אֲמַרוּ לֵיהּ לְרַב יְהוּדָה אִיכָּא מוֹתָנָא בַּחֲזִירֵי גְּזַר תַּעֲנִיתָא נֵימָא קָסָבַר רַב יְהוּדָה מַכָּה מְשׁוּלַּחַת מִמִּין אֶחָד מְשׁוּלַּחַת מִכׇּל הַמִּינִין לָא שָׁאנֵי חֲזִירֵי דְּדׇמְיָין מְעַיְיהוּ לִבְנֵי אִינָשֵׁי


אֲמַרוּ לֵיהּ לִשְׁמוּאֵל אִיכָּא מוֹתָנָא בֵּי חוֹזָאֵי גְּזַר תַּעֲנִיתָא אָמְרִי לֵיהּ וְהָא מְרַחַק אֲמַר לֵיכָּא מַעְבָּרָא הָכָא דְּפָסֵיק לֵיהּ


אֲמַרוּ לֵיהּ לְרַב נַחְמָן אִיכָּא מוֹתָנָא בְּאַרְעָא דְיִשְׂרָאֵל גְּזַר תַּעֲנִיתָא אֲמַר אִם גְּבִירָה לוֹקָה שִׁפְחָה לֹא כׇּל שֶׁכֵּן


טַעְמָא דִּגְבִירָה וְשִׁפְחָה הָא שִׁפְחָה וְשִׁפְחָה לָא וְהָא אֲמַרוּ לֵיהּ לִשְׁמוּאֵל אִיכָּא מוֹתָנָא בֵּי חוֹזָאֵי גְּזַר תַּעֲנִיתָא שָׁאנֵי הָתָם כֵּיוָן דְּאִיכָּא שְׁיָירָתָא דְּלַוִּוי וְאָתְיָא בַּהֲדֵיהּ


אַבָּא אוּמָּנָא הֲוָה אָתֵי לֵיהּ שְׁלָמָא מִמְּתִיבְתָּא דִּרְקִיעָא כֹּל יוֹמָא וּלְאַבָּיֵי כֹּל מַעֲלֵי יוֹמָא דְּשַׁבְּתָא לְרָבָא כֹּל מַעֲלֵי יוֹמָא דְכִיפּוּרֵי הֲוָה קָא חָלְשָׁא דַּעְתֵּיהּ דְּאַבָּיֵי מִשּׁוּם דְּאַבָּא אוּמָּנָא אֲמַרוּ לֵיהּ לָא מָצֵית לְמִיעְבַּד כְּעוֹבָדֵיהּ


וּמַאי הֲווֹ עוֹבָדֵיהּ דְּאַבָּא אוּמָּנָא דְּכִי הֲוָה עָבֵיד מִילְּתָא הֲוָה מַחֵית גַּבְרֵי לְחוֹד וְנָשֵׁי לְחוֹד וְאִית לֵיהּ לְבוּשָׁא דְּאִית בֵּיהּ קַרְנָא דַּהֲוָות בְּזִיעָא כִּי כוּסִילְתָּא כִּי הֲוָות אָתְיָא לֵיהּ אִיתְּתָא הֲוָה מַלְבֵּישׁ לָהּ כִּי הֵיכִי דְּלָא נִיסְתַּכַּל בָּהּ וְאִית לֵיהּ דּוּכְתָּא דִּצְנִיעָא דְּשָׁדֵי בֵּיהּ פְּשִׁיטֵי דְּשָׁקֵיל דְּאִית לֵיהּ שָׁדֵי בֵּיהּ דְּלֵית לֵיהּ לָא מִיכְּסִיף


כִּי הֲוָה אִתְרְמֵי לֵיהּ צוּרְבָּא מֵרַבָּנַן אַגְרָא מִינֵּיהּ לָא שָׁקֵיל וּבָתַר דְּקָאֵי יָהֵיב לֵיהּ פְּשִׁיטֵי וַאֲמַר לֵיהּ זִיל אִבְרַי נַפְשָׁךְ יוֹמָא חַד שַׁדַּר אַבָּיֵי זוּגָא דְרַבָּנַן לְמִיבְדְּקֵיהּ אוֹתְבִינְהוּ וְאֹכְלִינְהוּ וְאַשְׁקִינְהוּ וּמָךְ לְהוּ בִּיסְתַּרְקִי בְּלֵילְיָא




רש"י



 ביום אחד אין זה דבר. דאקראי בעלמא הוא: ה''ג עיר גדולה המוציאה אלף וחמש מאות רגלי יצאו הימנה תשעה מתים וכו' אלף וחמש מאות איש דהיינו פי שלשה בעיר קטנה: כפר עכו דרוקרת נ''א דיוקרא עיר ששמה יו''ד והיא קטנה על שם שיו''ד קטנה באותיות: ה''ג יצאו הימנה ג' מתים בג' ימים: ריחק נגיחותיו. בשור מועד קאי בבבא קמא בפרק כיצד הרגל מועדת אי זהו תם ואי זהו מועד כל שהעידו בו ג' ימים דברי ר' יהודה ר' מאיר אומר כל שהעידו בו ג' פעמים ביום אחד ר' יהודה סבר כתיב או נודע כי שור נגח הוא מתמול שלשום מתמול תרי שלשום תלת הרי ג' ימים ור''מ סבר ריחק נגיחותיו כשנגח בג' ימים זה אחר זה חייב קירב נגיחותיו שנגח ג' פעמים ביום אחד לא כל שכן: ליקום מר להכא. דרב נחמן בר יצחק הוה יתיב בין גברי דלא חשיבי כולי האי וקאמר ליה רב נחמן בר רב חסדא ליקום מר מהתם וליתי ליתיב גבאי: תנינא. תני אנא שונה אני ברייתא זו רבי יוסי אומר כו': לא מקומו של אדם מכבדו. ואם אלך ואשב שם אין המקום מכבדני: גם הצאן והבקר אל ירעו. דמשום שכינה היה הר סיני מכובד ומקודש: אל מול ההר ההוא. מדכתיב ההוא משמע כל זמן שהוא בגדולתו שהשכינה עליו נסתלקה השכינה במשוך היובל וגו' ואע''ג דהאי קרא בלוחות הראשונות כתיב לא נסתלקה שכינה עד לוחות האחרונות שניתנו ביום הכפורים וגם כל ימות החורף שעסקו במלאכת המשכן שהתה שכינה בהר ומשם ניתנו כל המצות בקולי קולות ולפידים ביום קבלת עשרת הדברות עד אחד בניסן שהוקם המשכן ונסעה וזזה שכינה מן ההר וישבה לה על הכפורת ושם באהל מועד נשנית התורה כללותיה ופרטותיה ועל אותה שעה היה מתיר להם בלוחות הראשונות לעלות כדאמרינן במסכת ביצה (דף ה.) כל דבר שבמנין צריך מנין אחר להתירו ובראש קונטרס רומי אתה מוצא תשובת רבים בכך: במשוך היובל. בסיום השופר כשתסתלק השכינה דרך הוא להאריך ולמשוך התקיעה בשעת סיום: הוגללו הפרוכת. שהיו נגללין בשעת נסיעתן היו נוסעין כולן ובאין זבים ומצורעים ונכנסין במחנה: פרס. חצי מנה ולשון פרוסה כמו פרס פריסת מלכותך (דניאל ה) שאביו של רב נחמן בר רב חסדא גדול מיצחק אביו של רב נחמן מדמיתקרי בר רב חסדא ואידך רב נחמן בר יצחק מכלל שלא נסמך: דברתא. דבר: בשיבבותיה. בשכונתו: איתחזי להו בחילמא. להנך אינשי דסברי משום זכותיה דרב הוא: הא זוטר ליה לרב. נס זה קטן הוא לפי גדולת רב: מרא. פושיי''ר בלע''ז: זבילי. פלי''א בלע''ז: לקבורה. ומשום זכותיה דקבורה מדדו בו מדה כנגד מדה: ומשיילא לשיבבותיה. ומשאילתו לשכנותיה לאחר שהסיקתו משלה לפיכך נמדדת השכר בה במדה: קמצא. ארבה שמכלה את התבואה: לא קא מפסדא. לא בעינן למיגזר תעניתא: זוודא אייתו בהדייהו. בתמיה וכי צידה הביאו עמם שלא יפסידו את התבואה: מעייהו. בני מעיין שלהן שאין להן כרס הפנימי כשאר בהמה וסימן רע הוא: בי חוזאי. מקום במלכות בבל: גזר תעניתא. בעירו: הא מרחק. ואין לחוש שמא יבא עד כאן: אמר להו וכי מעברא פסיק להו. וכי מעברות ושאר מחיצות מפסיקין לפני הדבר שלא יבא: שפחה לא כל שכן ויש לחוש שמא ישתלח עד כאן: הא שפחה ושפחה. שתי עיירות של חוצה לארץ כגון בי חוזאי ונהרדעא דאתריה דשמואל: שיירתא. דאזלי מבי חוזאי לנהרדעא: דלווי. מתלוה ובא עמהן: שלמא מרקיעא. בת קול אומרת לו שלום עליך: אבא אומנא. מקיז דם: כי הוה עביד מילתא. כשהיה מקיז דם לבני אדם: ודנשים לחודייהו. לצניעותא: דאית ביה קרנא. וינטוש''א שהיה תקוע בו הקרן שהוא מקיז בו ולנשים הוי מלביש לה: ולא מכסיף. דלאחר שהכה לא הוה ידע מאן רמי (בכסילתיה) פשיטי להתם ומאן דלא רמי: בריא נפשך. תבריא עצמך. למיבדקיה. לבדקו במעשיו: ומך להו בסתרקי. קיפל תחתיהן תכשיטי צמר טפיד''ו בלע''ז לישן בהן: 

תוספות



 יבא מנה בן פרס. כלומר מוטב שיבא גדול בן הדיוט דפרס לא הוה אלא חצי מנה ואל יבא מנה בן מנה דהיינו רב חסדא דהיה מנה כלומר שהיה חשוב ופרס היינו יצחק אבוה דרב נחמן דלא מיקרי רב יצחק: אמר ליה זוודא אייתי בהדייהו. פירוש וכי צידה הביאו עמהם שיהו אוכלות כלומר אי אפשר שלא יאכלו התבואה והזרעים: אמרו ליה לרב יהודה איכא מותנא בחזירי גזר תעניתא וכו' עד שאני חזירי דדמו מעייהו לבני אינשי. פירוש שבני מעיו של חזיר דומין למעים של בני אדם ויש לחוש שיהא על בני אדם מכאן נראה שאם יהיה דבר על עובדי כוכבים שיש לחוש ויש להתענות דהא הכא חזינן דגזר תעניתא מדבר שהיה בחזירין משום דדמו מעייהו לבני אדם וכל שכן דנכרים דדמו לישראל: גבירה לוקה. פי' זו ארץ ישראל: 

רבינו חננאל

א"ל רב נחמן בר רב חסדא לרב נחמן בר יצחק ליתי מר יקום הכא. א"ל תנינא לא המקום מכבד את האדם אלא אדם מכבד את מקומו. שכן מצינו בסיני כ"ז שהשכינה עליו כתיב גם הצאן והבקר אל ירעו. נסתלקה שכינה כתיב במשוך היובל המה יעלו בהר.



וכן באהל מועד כ"ז שהיה נטוי כתיב וישלחו מן המחנה כל צרוע וגו' הוגללו הפרוכת הותרו הזבים והמצורעים להכנס. א"ל אבוא אני אצלך.



א"ל מוטב יבא מנה בן פרס. פי' חכם בן מי שלא היה אביו חכם אצל חכם בן חכם. בסורא הוה מותנא בשיבבותיה דרב לא הות וכן הות דלקת בדיוקרתא ובשיבבותיה דרב הונא לא הות. ואסיקנא דלאו בזכותייהו דהני אלא בשביל ההוא גברא דמושיל מרא לאינשי לקבורה. ובדיל ההיא אתתא דמחממא תנורא ומושלא לשביבתא.



אמרו לר"י איכא מותנא בחזירי אמר כיון דדמיין מעייהו לבני אדם גזרינן תעניתא רבא מגנא זכותיה אכולא כרכא:





רבינו גרשום

ריחק נגיחותיו שנגח בג' ימים הוי מועד. קירב נגיחותיו שנגח ג' ביום אחד לא כ"ש. מעברי מפסקי כלומר שיירות מצויין שעוברין במעברות מבי חוזאי להכא כיון דשכיחי שיירתא מבי חוזאי להכא גזר אבל מא"י לבבל דלא שכיחי שיירתא אי לאו משום גבירתה לא הוה גזר. אתי ליה שלמא מכרזי עליה שלמא מרקיעא:



דאית ביה קרני כלומר אתרא לקרני. כרכינהו להני ביסתרקי למזבן ואמרי ליה כ"ע לישיימינהו מר. אמר להו הכי והכי שוו דבעי למיהב שווי' אילו בסתרקי להנהו זוגא דרבנן א"ל ההוא זוגא דרבנן חשדתינן דאתינן לוותך לישקלינהו מר לבסתרקי דלא בעינא להו. מסאני אוכמי' כנכרים ולא רמו חוטי. ציצית:





ריטב"א

אמרי׳‎ בש״ס אמרו ליה לרב יהודה איכא מותנא בחזירי וגזר תעניתא ואע״ג דמכה משולחת במין א׳‎ אינה משולחת בשאר מיני׳‎ שאני חזירי דדמי מעיהו לאינשי ויש למדין מכאן שמתריעים על מותנא דעובדי כוכבים ומזלות.





המאירי

שור תם משלם חצי נזק ושור המועד משלם נזק שלם ואי זהו מועד כל שהעידו בו ג' ימים זה אחר זה אבל אם קרב נגיחותיו לעשות שלשתם ביום אחד אין זה מועד כמו שיתבאר בבבא קמא:



לעולם יתרחק אדם ממדת הגאוה ולא יהא לבו הומה לעמוד במקום גדולים דרך התהדרות ושררה שאם הוא אינו כדאי אין המקום גורם לו כלום ואם הוא כדאי בעצמו אף מקומו בכלל כבודו דרך הערה אמרו לא מקומו של אדם מכבדו אלא הוא מכבד את מקומו שכן מצינו בהר סיני שכל זמן ששכינה עליו אמרה תורה גם הצאן והבקר אל ירעו אל מול ההר ההוא נסתלקה שכינה אמרה תורה במשוך היובל המה יעלו בהר וכן מצינו באהל מועד שבמדבר כל זמן שהיה נטוי אמרה תורה וישלחו מן המחנה וגו' הוגללו הפרכות הותרו זבים ומצורעים ליכנס שם:



כל זמן שנשתלח מין המצוי להזיק את התבואה כגון ארבה וחבריו אע"פ שלא ראינו בו שהוא מזיק מתענים שמאחר שבאו אין מביאין עמהם צידה שיסתפקו ממנה והדבר מוכרח שישחיתו את התבואה:



נשתלח דבר בארץ ישראל כל הגליות מתענים ואפילו הרחוקים אם גבירה לוקה מה יעשו שפחות ואזובי קיר היה דבר בעיר אחת שבגולה אין מתענים אלא סביבותיה ולא הערים הרחוקות ואם היו שיירות באות תמיד ממנה לעיר הרחוקה ממנה אף בזו מתענים וכל עיר שאין קרובה לזו יותר הימנה אע"פ שהיא רחוקה מתענים:



מכה המשלחת במין אחד אין אומרים שתהא משלחת בכל המינים מעתה אם נשתלח דבר באחד מן המינים שבבהמות אין מתענים בכך שאין מן הדבר שבהם חשש לאדם ומ"מ ישראל הדרים בין עובדי האלילים ושאינם מאמינים במציאות האלה אע"פ שהם אצלנו כבהמות הואיל ובגופם מיהא אין הבדל בין זה לזה מתענים וזהו שאמרו איכא מותנא בחזירי כמו שאמרו בדרש את החזיר זו מלכות הרשעה ולמה נקרא שמה חזיר שעתיד הב"ה להחזירו לנו וכן דוד אמר חזיר מיער ואמרו דדמו מעיניהו לאינשי ר"ל כלל גופם ומה שאמר לאינשי הוא כאמרו ונתת לאמתך זרע אנשים ואם תפרשה כפשוטה של משמעה נראה שאינה הלכה שלא ראיתי לשום פוסק שהביאה ומ"מ לענין באור י"מ דדמו מעיניהו לאינשי שאין להם כרס הפנימי כדרך בני אדם ויש לחוש שאותה סבה הגורמת הפסד לחזירים הוא ג"כ סבה לבני אדם:





מהרש"א - חידושי הלכות

גמרא מעייהו לבני אינשי א"ל כו' ואית ליה דוכתא מאבראי למרמי ביה פריטי כו' דלית ליה הוה אתי יתיב ולא מכסיף כו' שקיל וכי הוה חזי אינש דלא איפשר ליה הוה יהיב כו' כ"ה בס"א:


בפרש"י בד"ה ה"ג יצאו ממנה ג' מתים ביום א' עכ"ל ובד"ה אל מול כו' הכפורת באוהל מועד ושם נשנית כו' כצ"ל:


בד"ה ולא מכסיף כו' מאן רמי פריטי להתם כו' כצ"ל:


תוס' בד"ה א"ל לרב יהודה כו' שיהא על בני אדם כו' עכ"ל כצ"ל:





מהרש"א - חידושי אגדות

ע"ב לא  מקומו של אדם מכבדו אלא כו'. והענין כלפי הקב"ה אע"ג דכתיב מלא כל הארץ כבודו וע"ש שהוא מקומו מיהו גילוי שכינתו במקום שהוא נתכבד המקום יותר מכל שאר העולם כמ"ש בסיני והוא משל לאדם דכפי מעלת השכליות שבו שהיא הנשמה שנאצלה מתחת כסא כבודו נתכבד המקום ביותר דכמו כן דימו הנשמה בה' דברים להקב"ה פ"ק דברכות: 


נסתלקה  שכינה ממנו אמרה תורה במשוך היובל כו'. עיין פרש"י ובפ"ק דביצה הוסיף בזה והלא לא נסתלקה שכינה ממנו מיום מתן תורה עד אחד בניסן והיתה שם עד עשרים באייר שנעלה הענן כו' עכ"ל שם והתוס' דחו שם פירושו ע"ש באורך ויש לדקדק דמייתי סיפא דקרא גם הצאן והבקר אל ירעו וגו' אמאי לא מייתי רישא דההוא קרא ואיש לא יעלה עמך וגו' ולשיטת התוס' שכתבו שם דמסברא יש להתיר דהא לא אסר להם אלא משום שכינה והא דקאמר מכדי כו' עיין שם והשתא ה"נ נימא משום שלא תאמר דבמשוך היובל וגו' אתא למצות עלייה דאחר משוך היובל מצוה שיעלו להר שילמדו שם תורה כמו משה שהיה שם מ' יום ולילה דדומיא דהכי קאמר גבי שובו לאהליכם וגו' דכתיב באחרונות דאתי למצות עונה וקאמר דליכא למימר הכי מדכתיב גם הצאן והבקר אל ירעו וגו' מסתמא גם בראשונות במשוך היובל המה יעלו וגו' אצאן ובקר נמי קאי ולא שייך בהו למימר למצוה שיעלו בהר אלא ש"מ דלא אתי קרא אלא למנין אחר דצריך להתירו ודו"ק: 


רב  דנפיש זכותיה כו'. נראה לפרש אע"ג דודאי מכ"ש דבזכותיה דרב היו ניצולין דבכלל מאתים מנה מ"מ הראו להו כן דבלאו זכותיה דרב נמי היו נצולין בזכותא דההוא גברא כו' א"נ דאי בזכותיה דרב היו מנכין לו מזכיותיו כדאמרי' לעיל דכעין נס הוא דבר זה דבכל העיר היה דבר ולא היה בשבבותיה דרב וכן תפרש גבי דליקתא: 


א"ל  זוודא אייתו בהדייהו כו'. עיין פרש"י ואוסיף על דבריו דא"ל בדרך צחות דזוודא אייתי בהדייהו כיון שאין אתם רוצין להתענות אכלו אתם המזונות שהביאו עמהם: 


ליכא  מעברא דפסיק ליה כו'. עי' פרש"י ולפי המסקנא דמרחק מפסיק ליה אלא משום דאיכא שיירתא ה"נ הכי קאמר ליכא מעברא דפסיק ליה ושכיחי שיירתא דאזלי כו': 


אם  גבירה לוקה שפחה לכ"ש כו'. א"י מקרי גבירתה לגבי חו"ל כמפורש פ"ק בכמה דברים א"י נבראת תחלה כו' והקב"ה בעצמו משקה אותה ושותה תחלה מי גשמים ע"ש:





רש"ש

גמרא הוגללו הפרוכות הותרו זבין כו'. מה דמשמע מהגבו"א דר"א דדריש בפסחים (צה ב) יכול דחקו זבים כו' הוא ר"א בן שמוע תלמיד דר"ע לא ר"א בן הורקנוס. ל"י מנ"ל הא. וגם בכ"מ דהובאה הברייתא וכן במשנה שם איתא ר' אליעזר בי' וראב"ש הוא אלעזר בלא י'. גם מה שהבין דוכן מצינו בא"מ שבמדבר כו' הוגללו כו'. הכל מדר' יוסי שבברייתא לדעתי ז"א אלא דהיא הוספת רנב"י שמביא עוד ראיה מברייתא זו. וראיה לדבר דבמנחות מביאה סתם בלי הזכרת שם ר"י עליה. ובמכילתא פ' יתרו בפסוק במשוך היובל איתא להא דר' יוסי ולא נאמר שם הא דוכן מצינו:



שם ואית ליה דוכתא כו' דשדו ביה פשיטי דאית ליה כו'. כצ"ל:



רש"י ד"ה אל מול. שהשכינה עליו. הס"ד ומה"ד נסתלקה. וגם כל ימות החורף כו' שהתה שכינה כו' כיום קבלת כו'. כצ"ל. וכ"ה בע"י:





הגהות יעב"ץ

אמרה תורה כו׳ ההר ההוא. נ"ב משום דההוא יתירא הוא לגמרי. תדע דהא לעיל מיניה כתיב אל ראש ההר דקאי אסיני יסמיך ליה. ונ״ל דה״פ דברייהא. דקשיא ליה אי ס״ד דלא נסתלקה שכינה מן ההר עד אחר שהוקם המשכן ונאסרו מתחלה כל זמן זה. א"כ לא היה צריך להזהיר בלוחות אחרונות מאחר שעדיין לא הותרו (וזה סותר פירש"י) אלא לפי שהותרו מיד אחר מתן תורה כמ"ש במשוך וגו׳ משום כך הוצרך לחזור ולאסור כלוחות שניות לומר לך שכל זמן שתשרה שכינה בו נאסרו אע״ש שכבר נסתלקה והותרו. וממילא ש"מ שאין המקום מכבד מק"ו דהר סיני שהיה מוכן להשראת שכינה כמה פעמים אעפ"כ בשעת סלוקה מותרים. עאכ"ו להדיוט. ופירש"י דחוק:


שם מנה בן פרס. נ״ב נ"ל משום דעשיר הוה כדאמר ספ"ג דגיטין (עפירש״י ותוס׳) ואבוהי לאו עשיר. משא״כ רב חסדא שהיה עשיר מופלג (מ"ק כ"ח א׳ וש״מ) כנודע. אבל חלילה לר"נ שיקל בכבוד אביו (יהא כמו שיהא) ויחשיב עצמו יותר ממנו. זהו דבר שאין לו שחר אפי' בהמון העם לא יתכן כ"ש בת״ח ח׳׳ו:


שם וזבילא.נ"ב כמו (ברכות ח׳ א׳) עד זבולא בתרייתא שלמא:


שם ולאביי כל מעלי יומא דשבתא. נ"ב מרגלא בפומיה דאביי לעולם יהא אדם כו׳ ומרבה שלום עם כל אדם כו' כדי שיהא אהוב למעלה כו' בפ׳ הי' קורא (ברכות י"ז א׳) וגם עסק בג״ח עם התורה כדאי׳ פ"ק דר׳׳ה (י"ח א׳) ועיקר ג״ח עם העני בע״ש כמ"ש בכמה חכמים שהיו נזהרין בכך כדאי׳ פ׳ מציאת האשה (כתובות סז:) ולפי שהיה עושה שלום בין העני והקב"ה בע״ש (כמש״ה או יחזק במעוזי יעשה שלום לי) לפיכך שלחי לו שלום מלמעלה בע"ש. ולרבא במעלי י"כ. נ״ל משום שכן היה מחזר אחר השלום בעי"כ כדאשכחן בנדרים (דנ׳׳ה א'):


רש״י ד״ה כפר כו׳ נ״א יו"ד קרת כצ"ל. ונ״ב תרין מילין כמו פ״ק דקדושין (ט"ז ב'):


ד״ה פרס כו׳ כמו כו' נ"ב בלשון מקרא (ישעיה נח) הלא פרוס לרעב לחמך:





בן יהוידע

אָמַר לֵיהּ: תְּנִינָא, רַבִּי יוֹסֵי אוֹמֵר: לֹא מְקוֹמוֹ שֶׁל אָדָם מְכַבְּדוֹ, אֶלָּא הוּא מְכַבֵּד אֶת מְקוֹמוֹ. יש להקשות אף על גב דהאמת כן הוא שהאדם מכבד מקומו מה הפסד היה לו אם היה קם ממקומו ובא אצל רב נחמן בר רב חסדא מאחר דביקש ממנו על ככה?
ונראה לי דמקום שהיה יושב בו רב נחמן בר יצחק היה פחות ושפל שהוא מקום החדר שסמוך לפתח אך לא היה רב נחמן בר יצחק יושב לבדו שם אלא היו יושבים אחרים גם כן עמו שהם אינם מכובדים כל כך אך כיון דהאדם מכבד מקומו נמצא נתכבד אותו מקום מכח רב נחמן בר יצחק שהיה יושב בו וממילא הגיע הכבוד הזה גם לאחרים שהיו יושבים שם דנמצא הם יושבים במקום מכובד ואם יקום רב נחמן בר יצחק משם וילך אצל רב נחמן בר רב חסדא לפנים יסתלק הכבוד מאותו מקום ונמצא אותם אחרים הפסידו בזה.
ולהיות כי רב נחמן בר יצחק חשב דרב נחמן בר רב חסדא אין לו צורך לדבר עמו ורק קראו בשביל כבודו לכך לא רצה לקום שלא לסלק הכבוד מאותם אחרים אך אחר שאמר לו אי הכי דאתה חושש בשביל אחרים אני אבא אצלך כי אני יש לי צורך לדבר עמך ואז אמר לו רב נחמן בר יצחק מוטב אני אבא אצלך ולא תטרח לבא אצלי כי כבודך הוא יקר אצלי יותר ממה שאני חושש בשביל כבוד אחרים אשר יושבים עמי.
ובעיקר המאמר דאמר רבי יוסי לֹא מְקוֹמוֹ שֶׁל אָדָם מְכַבְּדוֹ אֶלָּא הוּא מְכַבֵּד אֶת מְקוֹמוֹ פירש עט"ר הרב מור אבי זלה"ה בספרו מדרש אליהו, דידוע זעיר אנפין נקרא 'אדם' והמלכות 'מקום' והיא משלימתו לעשר ספירות וזהו שאמר אין מקומו של אדם רוצה לומר המלכות שנקראת מקום מכבדו אף על פי שהיא משלימתו לעשר ספירות אלא האדם שהוא זעיר אנפין מכבד את מקומו המלכות, עד כאן דבריו ודברי פי חכם חן.



מוּטָב שֶׁיָּבוֹא מָנֶה בֶּן פְּרָס. עיין רש"י ז"ל. ועוד נראה לי בס"ד דקאי על יראה וחכמה דאמרו רבותינו ז"ל צריך שתקדים היראה לחכמה אצל אדם כמו שאמרו (משנה אבות ג, ט) כל שיראתו קודמת לחכמתו חכמתו מתקיימת, ולכן בעבור זה היראה נקראת אב והחכמה בן כי כל המוקדם נחשב אב להבא אחריו. ורב נחמן בר יצחק מחמת ענוה חושב עצמו ביראה חסר דהיינו פרס אבל לרב נחמן בר רב חסדא משבחו שהוא שלם בשתיהם ולכן לעצמו קרא מנה בן פרס ולרב נחמן בר רב חסדא קראו מנה בן מנה. ובזה ניחא קושית הרב פתח עינים ז"ל, איך יזלזל בכבוד אביו בפירוש לקרותו פרס.
ועוד נראה לי בס"ד אף על גב דנפרש בן פרס כפשוטו דקאי על אביו אין הכונה שלא היה אביו חכם דלעולם היה חכם גדול אך לא נסמך והיה נקרא בשמו כמו שמואל ועולא ובעבור זה מכנהו בשם פרס.



אַבָּא אוּמְנָא, הֲוָה אָתֵי לֵיהּ שְׁלָמָא כָּל יוֹמָא מִמְּתִיבְתָּא דִּרְקִיעָא. נראה לי בס"ד הטעם כי היה נזהר להתגבר על יצר הרע בהקזת הנשים בכל יום וידוע מה שאמר רבותינו ז"ל (קידושין ל:) יצרו של אדם מתחדש בכל יום, ופרשנו שהוא יצר הרע הבא מן הקליפה שיש לכל יום קליפה בפני עצמו נמצא כל יום היה הורג יצר הרע המתחדש מן הקליפה ולכך בא לו שלום בכל יום. ונרמז זה יצר [300] גימטריא ש' ואותיות שלום הוא מו"ל ש', כלומר שלום זה ראוי לך, מול ש' הוא היצר שאתה הורג בכל יום.
ולאביי מערב שבת לערב שבת דידוע הלכה כאביי ביע"ל קג"ם דוקא שהם ששה הלכות ולכן שלחו לו השלום כל יום ששי לרמוז לו אף על פי שבתורה שלך לא נבחר להלכה אלא ששה הלכות, כדאין אלו הששה הלכות יע"ל קג"ם שנשלח לך שלום בכל יום שישי.
או יובן בס"ד אביי עסק בתורה וגמילות חסדים כנזכר בגמרא (ראש השנה דף יח.), לכך חיה ששים שנה שהם ששה עשרות ולהיות כי גמילות חסדים עיקרה ביום ששי לכבוד שבת לכך בא לו השלום ביום הששי דכתיב (ישעיהו לב, יז) וְהָיָה מַעֲשֵׂה הַצְּדָקָה שָׁלוֹם.
ומה שאמר לְרָבָא מִמַּעֲלֵי יוֹמָא דְּכִפּוּרֵי מפני שהיה עושה פלילות בתענית של כיפור שהיה מתענה שני ימים מספק ואף על פי שביום כיפור יש טרחא גדולה ברבוי התפילות והסליחות ועוד שהיה בבבל שהאויר חם הרבה וקשה התענית ביותר לכך בעבור זה זכה לשלום.





בניהו

וְכֵן מָצִינוּ בְּאֹהֶל מוֹעֵד שֶׁבַּמִּדְבָּר, שֶׁכָּל זְמַן שֶׁאֹהֶל נָטוּי, אָמְרָה תּוֹרָה: (במדבר ה, ב) "וִישַׁלְּחוּ מִן הַמַּחֲנֶה כָּל צָרוּעַ וְכָל זָב" וְגוֹ'. קשה למה ליה לרבי יוסי למילף מאוהל מועד אחר שכבר יליף מהר סיני? ונראה לי בס"ד מה שאמר 'וְכֵן מָצִינוּ' אין זה דברי רבי יוסי אלא דברי רב נחמן בר יצחק הן.
ואצטריך להביא הא נראה לי בס"ד על פי מה שכתבנו בסה"ק בֶּן יְהוֹיָדָע כי רב נחמן בר יצחק חשב בתחלה שלא קראו בשביל איזה עסק שיש לו עמו אלא קראו בשביל כבודו שהיה יושב במקום גרוע אצל הפתח ששם ישבו המשרתים ובני אדם קטנים במעלה ופחותים ולכן קראו לישב לפנים במושב הגדולים והטעם שלא רצה לקום היינו משום דסבירא ליה האדם הגדול והנכבד הוא נותן כבוד למקום שיושב בו ולכן כיון דהוא יושב בסוף החדר סמוך לפתח נתייקר ונתכבד אותי מקום ואז ממילא גם הפחותים שהיו יושבים שם נתכבדו ואם יקום רב נחמן בר יצחק וישב בפנים למעלה יסתלק הכבוד מן המקום הזה הסמוך לפתח וממילא גם מן אותם בני אדם שיושבים יסתלק הכבוד דעתה נראה שהם יושבים במקום פחות וגרוע.
ולכן אף על גב דהוכרח להביא דברי רבי יוסי דקאמר להדיא 'אֵין מְקוֹמוֹ שֶׁל אָדָם מְכַבְּדוֹ אֶלָּא הָאָדָם מְכַבֵּד אֶת מְקוֹמוֹ' ויליף לה מהר סיני הוא ראה דאין זה מספיק, דיש להקשות אין הכי נמי האדם מכבד את מקומו דאם ישב אדם גדול במקום אחד נתכבד אותו מקום אבל אחר שנתכבד אותו מקום ישאר בכבודו לעולם גם אחר שהלך אותו אדם הגדול ממנו דזה נילף מהר סיני שנתכבד בהשראת שכינה ומתן תורה שהיה עליו ואם בסילוק שכינה משם יסתלק כבודו, למה הוצרך לפרש לו בִּמְשֹׁךְ הַיֹּבֵל הֵמָּה יַעֲלוּ בָהָר (שמות יט, יג)? אלא שגם אחר סילוק לא יסתלק הכבוד ממנו! ואם כן השתא תקשי לרב נחמן בר יצחק למה לא קם והלך אחר שקראו דאחר שנתכבד המקום בישיבתו בו ונתכבדו גם הפחותים שהיו יושבים בו לא יסתלק כבוד המקום וכבוד היושבים גם אחר שיקום רב נחמן בר יצחק וילך לו משם?
ולכך הוסיף רב נחמן בר יצחק לומר כיוצא בזה מצינו באהל מועד דהתם אחר שהוגללו הפרוכות מיד הותרו הזבין ומצורעים ליכנס שם מאליהן ולא מצינו שהוצרך להתיר להם דבר זה בפירוש נמצא בסילוק השכינה נסתלק הכבוד מאותו מקום מאליו וכן כאן אם היה קם רב נחמן מאותו מקום היה מסתלק הכבוד מן אותו המקום ומאותם שהיו יושבים בו ולכך חס רב נחמן על כבוד אותו מקום ועל כבוד אותם היושבים שלא ינטל מהם מה שנותן להם על ידו ולא קם מאותו מקום לישב בפנים.


אָמַר לֵיהּ: אִי הָכִי, אֵיקוּם אֲנָא וְאֵיזִיל לְגַבֵּי דְּמַר. קשה למה הוצרך לומר לו דברים, יקום ויבא אצלו באין אומר ואין דברים?
ונראה לי כי רב נחמן בר רב חסדא היה לו עסק עם רב נחמן בר יצחק לדבר עמו בדברי תורה ובתחלה כשאמר לרב נחמן בר יצחק 'לֵיקוּם מַר לֵיתִיב לְגַבָּן' הבין רב נחמן בר יצחק דאמר לו כן משום כבודו שהיה יושב במקום גרוע, ולא ידע שיש לו צורך לדבר עמו בדברי תורה ולכך השיב לו רב נחמן בר יצחק 'אֵין מְקוֹמוֹ שֶׁל אָדָם מְכַבְּדוֹ' ועתה רוצה רב נחמן בר רב חסדא להודיע לרב נחמן בר יצחק שיש לו צורך לדבר עמו כדי שלא יקום רב נחמן בר יצחק וילך לביתו מפני כי רב נחמן בר רב חסדא לא היה יכול לקום אותו רגע אלא צריך להמתין עד שיגמור עסקו שעושה שם במקומו ואם לא יאמר לו כן חושש שמא רב נחמן בר יצחק יקום וילך במקום אחר ולכן אמר לו 'אֲנָא אָקוּם וְאֵיזִיל לְגַבֵּי דְּמַר' שבזה ידע רב נחמן בר יצחק שיש לו צורך לדבר עמו ואז לא יקום וילך לדרכו.
אי נמי אף על גב דאמר לו רב נחמן בר יצחק 'אֵין מְקוֹמוֹ שֶׁל אָדָם מְכַבְּדוֹ' עם כל זה אמר רב נחמן בר רב חסדא דודאי יהיה כבודו יותר אם ישב למעלה בפנים ולכן כדי שיהיה מוכרח לקום ולבא אצלו אמר לו דברים שידע שעתה יקום ויבא אצלו לישב במקום מכובד הראוי לו וכאשר עשה כן באמת בשמעו דברים אלו ממנו.


מוּטָב שֶׁיָּבוֹא מָנֶה בֶּן פְּרָס, אֵצֶל מָנֶה בֶּן מָנֶה. הקשה הרב פתח עינים ז"ל, איך יזלזל חס ושלום בכבוד אביו לקרותו פרס ולעצמו קרא מנה? ובסה"ק בֶּן יְהוֹיָדָע תרצתי בזה עיין שם.
ועוד נראה לי בס"ד לישב באופן אחר דמנה ופרס קאי על עצמו בתרווייהו והוא דיש שני מיני לימוד והשגה האחד הגירסא שיש לו בקיאות במשניות וברייתות ושמועות וזה נקרא בלשון חכמים 'סיני' והשני למוד העיון והסברא וחריפות וזה נקרא בשם 'עוקר הרים' ושלחו מבבל לחכמי ארץ ישראל הי מנייהו עדיף? והשיבו להם סיני עדיף דהכל צריכין למרי חטייא וכנזכר בגמרא (ברכות סד.).
וידוע דלימוד השני של העיון והסברא שהוא 'עוקר הרים' נולד מן לימוד הבקיאות שנקרא 'סיני' ולכן זה נקרא בן של זה. ויש חכם שהוא שלם בלימוד הגירסא והבקיאות וגם כן שלם העיון והסברא והרי זה נקרא מָנֶה בֶּן מָנֶה כי מנה יאמר על דבר שלם וזה שלם בלימוד של 'סיני' ונקרא בו מָנֶה וגם שלם בלימוד העיון והסברא ונקרא בו בֶּן מָנֶה כי זה הלימוד הוא כמו בן שנולד מלימוד של 'סיני'. אבל יש שהוא רק שלם בלימוד הגירסא ואינו שלם בלימוד השני שנקרא בֶּן פְּרָס ולכן הוא הגיד על עצמו אף על גב דהוא שלם בלימוד הגירסא שיהיה נקרא בו מָנֶה עם כל זה אינו שלם בלימוד השני אלא נקרא בֶּן פְּרָס אבל אתה מָנֶה בֶּן מָנֶה שאתה שלם כאן וכאן!


מוּטָב שֶׁיָּבוֹא מָנֶה בֶּן פְּרָס, אֵצֶל מָנֶה בֶּן מָנֶה, וְאַל יָבוֹא מָנֶה בֶּן מָנֶה, אֵצֶל מָנֶה בֶּן פְּרָס. יש להקשות למה האריך לכפול הדברים כתנאי בני גד ובני ראובן וסגי לומר מוטב שיבא מנה בן פרס אצל מנה בן מנה?
ונראה לי בס"ד דהוה אמינא אם מנה בן מנה ניחא ליה בהכי לבא אצל מנה בן פרס לית לן בה דכבוד אדם רצונו לכך כפל הדברים לומר שבכל גוונא אין ראוי לעשות כן דאין רשאי לזלזל בכבוד תורתו כי רבה היא.


בְּסוּרָא הֲוָת דְּבַרְתָּא, בְּשִׁיבְבוּתֵיהּ דְּרַב לָא הֲוָת דְּבַרְתָּא. סָבוּר מִינֵיהּ: מִשּׁוּם זְכוּתֵיהּ דְּרַב דְּנָפִישׁ. אִיתְחַזִי לְהוּ בְּחֶלְמָא: רַב נְפִישָׁא זְכוּתֵיהּ טוּבָא וְהָא מִלְּתָא זוּטְרָא הִיא לְרַב. אֶלָּא מִשּׁוּם הַהוּא גַּבְרָא. הקשה מהרש"א ז"ל עם כל זה למה לא נתלי הדבר בזכות רב דנפיש כי בכלל מאתים מנה? ותירוץ ראשון דוחק דלשון אלא מורה דלא ניצולו בזכות רב כי אם בזכות אותו גברא ותירוץ שני גם כן דחוק דלא דמי להך דלעיל ורב המרחק בניהם ועוד אם כן ההוא גברא נמי שתלו הנס בעבורו מנכין לו מזכיותיו והשתא יהיה לו תרעומת גדולה מאחר שהוא ורב יושבים באותה שכונה למה לא יתלו הנס ברב שהוא עשיר בזכיות ואין ניכר בו הניכוי ויתלו הנס בו שאין לו אלא זכות אחד שמשאיל מרא וזבילא וכלי קרנא ולפחות יתלו בשניהם כדי ששניהם סובלים הניכוי כל אחד לפי ערכו!
והרב אהל יעקב מדובנא בדרשותיו תירץ הכונה רב נפיש זכותיה טובא שאפילו המשחית יחבל בשכונה של רב לא יוכל ליגע בביתו של רב אמנם ניצולה השכונה בשביל אותו גברא שאם היה המשחית נכנס לאותה שכונה היה מחבל לאותו גברא ולכן ניצולה כל השכונה שלא נתנו מן השמים רשות ליכנס שם כלל. וגם זה דוחק בלשון תלמודא דאמר סבור מינה משום זכותיה דרב דנפיש.
ונראה לי בס"ד על פי מה שאמרו המפרשים ז"ל בביאור מאמר לא חרבה ירושלים אלא על שביזו בה תלמידי חכמים (שבת קיט:), ומקשים והא הוה ליה עבירות חמורות עבודה זרה וגילוי עריות ושפיכות דמים ואמאי לא תלו החרבן בחמורות? ותרצו דאין הכי נמי חרבה בשביל החמורות אך כיון שהיו מכבדים התלמידי חכמים העוסקים בתורה הגין עליהם זכות התורה לדחות הפרענות מעליהם אבל כיון שביזו בה תלמידי חכמים אינו בדין שתגין עליהם התורה שלומדים החכמים ולכך חרבה בשביל עוונות החמורות בודאי! עד כאן דבריו.
וידוע מה שאמרו רז"ל (כתובות קה:) האי צורבא מרבנן דמרחמי ליה אנשי מתיה משום דלא מוכח להו במילי דשמייא, ואם כן רב ודאי היה מגין זכותו בתורה לדחות הדבר מכל עיר סורא והא דלא הגין משום דהוה מוכיח עירו במילי דשמייא ולכך לא היו אוהבים אותו בלבבם וכיון דאין אוהבים אותו בדין הוא שלא יגין עליהם זכותו ולכן הם תחלה חשבו שנצולה השכונה מן הדבר בזכות רב שדחה הפורענות מן השכונה.
ואמרו להו בחלום רַב נְפִישָׁא זְכוּתֵיהּ טוּבָא ואם היה אפשר שיגין זכותו לדחות מן הפורענות מאחרים היה דוחה את הדבר מכל עיר סורא ואינו רק משכונה אחת אך מה שנדחה מן השכונה הוא בזכות אותו גברא אבל רב כיון דלא היו אוהבים אותו אנשי סורא אלא שונאים אותו בלבבם משום דהוה מוכח להו בודאי במילי דשמייא לכן לא הגון זכותו לדחות הדבר מכל סורא וגם מן השכונה ורק השכונה ניצולה בזכות אותו גברא!


אִם גְּבִירָה לוֹקָה, שִׁפְחָה לֹא כָּל שֶׁכֵּן! פירשו בתוספות ז"ל פירוש 'זו ארץ ישראל' ודבריהם צריכין ביאור מה חדשו התוספות בדברים אלו ומאי קא משמע לן? והרב פתח עינים ז"ל פירש בכונת דבריהם עיין שם.
ונראה לי בס"ד אל תפרש גבירה על ישראל הדרים בארץ ישראל ושפחה על ישראל הדרים בחוץ לארץ דודאי אין ראוי לבנות ישראל שבחוץ לארץ וחכמיהם בשם שפחה לכך פירשו דקאמר גבירה על גוף ארץ ישראל וממילא שפחה קאי על גוף הארץ של חוץ לארץ.


וְכִי הֲוָה מִתְרַמִי לֵיהּ צוּרְבָא מֵרַבָּנָן, אַגְרָא מִינֵיהּ לָא שָׁקִיל. פירוש אף על פי שהיה עשיר היה אומר לו בפירוש שלא יניח באותו הכלי האגרא שלו ואם הרגיש בו שהניח היה מחזיר לו בעל כרחו ואין זו בושה להנקז כי אומר לו כבר הוא נדר לכבוד התורה שיקיז לתלמידי חכמים בחנם ואדעתא דהכי מקיז ואם ירצה ליתן שכר לא יקיז לו.





גבורת ארי

הותרו זבין ומצורעין ליכנס לשם בפ' י"א דמנחות (דף צ"ה) רמינן לה אהא דתניא בשעת סילוק מסעות זבין ומצורעים משתלחין חוץ למחיצתן ומשני לא קשיא הא רבי אליעזר הא רבנן דתניא ר' אליעזר אומר יכול דחקו זבין ומצורעין ונכנסו לעזרה בפסח הבא בטומאה יכול יהו חייבין תלמוד לומר כו' אין טמאי מתים משתלחין אין זבין ומצורעין משתלחין ע"כ וקשה לי איך מוקי להא דהוגללו הפרוכת דאמר ר' יוסי הותרו זבין ומצורעין ליכנס לשם כר' אליעזר דמקיש זבין ומצורעין לטמא מת לענין פסח הבא בטומאה הא לא דמי דבשלמא התם דאיכא מחנה שכינה לפנינו ואפילו הכי אין טמאי מת משתלחין דרחמנא התיר לטמא מת בצבור כדכתיב איש כי יהיה טמא לנפש איש נדחה ואין צבור נדחין אלא עבדי בטומאה שפיר יש להקיש זבים ומצורעים לטמאי מת אבל בהא דהוגללו הפרוכת הא דאין טמאי מת משתלחין לאו משום דהותר להם טומאה אלא דאין כאן מחנה שכינה לגמרי ולא משום דהותר להם לטמא מת לכנס למחנה שכינה ואיך דנין אפשר משאי אפשר דהא דאין טמאי מת משתלחין ממחנה שכינה משום דאי אפשר הוא דהשתא אין מחנה זו כלל בעולם אבל זב שאסור נמי במחנה לויה ומצורע אפילו במחנה ישראל אסור אפשר להם להשתלח ממחנות אלו דהא איתנהו בעולם ולא דמי למחנה שכינה דטמא מת הכי נמי דמשתלחין ממחנה לויה וישראל. והשתא לא מבעיא למאי דמשני רב אחדבוי בפרק דר' דנדה (ד' ל"ז) דתניא כימי נדתה תטמא כימי נדתה כך ימי לידתה מה ימי נדתה אינן ראוין לזיבה ואין ספירת ז' עולה להם אף ימי לידתה כן ופריך וכי דנין אפשר משאי אפשר פירוש לידהאפשר בימי ספירת זיבה נדה אי אפשר ושני רב אחדבוי הא מני ר' אליעזר היא דאמר דנין אפשר משאי אפשר פירוש דיליף בפ' התודה (דף פ"ב) דפסח דורות אינו בא ממעשר שני אע"ג דאפשר מפסח מצרים דלא אפשר דאכתי לא היה מעשר שני בעולם אבל לר' עקיבא דפליג אדר' אליעזר התם וסבירא ליה אין דנין אפשר משאי אפשר ליכא למימר הא הקישא דלידה לנדה וה"ה נמי דלא מקיש זבין ומצורעין לטמא מת לענין זה דהוגללו הפרוכת מהאי טעמא. אלא אפי' למאי דמשני עוד התם ע"כ הקישן הכתוב פי' ובהיקש אפילו ר' עקיבא מודה דדנין. אכתי לא דמי דהתם א"צ האי הקישא למידי אחרינא אלא להא דאין ראויין לזיבה לחוד שפיר איכא למימר בע"כ הקישן הכתוב אבל הכא דהקישא איצטריך בלא"ה לדון אפשר משאפשר לפסח הבא בטומאה אע"ג דקי"ל אין היקש למחצה אפ"ה אפשר משאי אפשר אין לדון דהא התוס' הקשו שם אהא דמשני ע"כ הקישן הא בפרק התודה הקשה ר"ע לר' אליעזר וכי דנין אפשר משאי אפשר אע"ג דטעמא דר' אליעזר דדריש הקישא ועבדת שיהו כל עבודות שווים ור' עקיבא נמי אית ליה הקישא דועבדת בפרק מי שהיה טמא (דף צ"ו) ותירצו דהתם לא מצי למימר ע"כ הקישן דאיצטריך הקישא להני דרשות דהתם והכא נמי כיון דאיצטריך הקישא לפסח הבא בטומאה דאפשר תו אין להקיש להוגללו הפרוכת דהוה ליה אי אפשר ולכ"ע אליבא דר"ע בכה"ג אין דנין אפי' בהקישא וכי תימא הא דמוקי להא דהוגללו הפרוכת כר"א היינו אליבא דר' אליעזר דס"ל גבי ועבדת דדנין בהקישא אפשר משאי אפשר אע"ג דאיצטריך הקישא לשאר דרשות אפ"ה תקשה למה ליה לאוקמי התם לאידך ברייתא דבשעת סילוק מסעות זבין ומצורעין משתלחין חוץ למחיצתן כרבנן דפליגי עליה דלא מקשו זבין ומצורעין לטמא מת לוקמי אידי ואידי כרבי אליעזר דמקיש וההיא דהוגללו כר"א רבו דר' עקיבא דדנין אפשר משאי אפשר ואין זה ר' אליעזר דברייתא דפסחים דקאמר יכול דחקו זבין וכו' דההוא ר' אלעזר בן שמוע תלמידו של ר"ע כדאמרינן בפ"ז דיבמות ואידך ר' אליעזר בן הורקנוס רבו של ר"ע וההיא דסילוק מסעות כר"ע דאמר אין דנין אפשר משאי אפשר:


ויש לומר דניחא ליה לאוקמי חדא מהני תרתי ברייתות כרבנן מלאוקמי תרווייהו כר"א דיחידאה הוא וכרבנן ולא חדא מיהו יש לגמגם קצת על זה דהא השתא דמוקי להא דסילוק מסעות כרבנן משמע דאילו לר"א תלמידו של ר' עקיבא דמקיש אין משתלחין בשעת סילוק מסעות מהאי הקישא ודלא כר"ע רבו דאין דנין אפשר משאי אפשר אלא כר' אליעזר רבו של ר"ע דדן והא קיי"ל ר"א שמותי הוא ולית הילכתא כוותיה אבל אי הוי מוקי תרווייהו כר"א תלמידו של ר"ע עכ"פ האי דסילוק מסעות הוי אתיא כר"ע דאמר אין דנין ומאי טעמא ניחא ליה יותר לאוקמי לתרתי ברייתות חדא כר"א וחדא כרבנן ובע"כ תרווייהו כר"א סבירא להו דשמותי הוא ואין הלכה כמותו מלאוקמי תרווייהו כר"א תלמידו דר"ע ואע"ג דרבנן פליגי עליה ולית הילכתא כוותיה מכל מקום חדא אתיא כר' עקיבא ובהא דסבירא ליה כרבי עקיבא מיהת אליבא דהילכתא אתיא מיהו זה יש ליישב:


וכי תימא איך מוקי להא דר' יוסי דהוגללו הפרוכת כר"א דמקיש ואע"ג דאפשר משאי אפשר הוא וגם הקישא איצטריך בלאו הכי לדאפשר לפסח הבא בטומאה והא סבירא ליה לרבי יוסי בפ"ד דיבמות (דף מ"ו) ואינו גר עד שימול ויטבול ודלא כר' אליעזר דס"ל התם טבל ולא מל הרי זה גר שכן מצינו באמהות שטבלו ולא מלו. ומאן דסבירא ליה אינו גר קסבר אין דנין אפשר משאי אפשר כדאמרינן התם א"כ איך מקיש בהא דהוגללו זבין ומצורעין לטמא מת הא הוה ליה אפשר משאי אפשר יש לומר דסבירא ליה לרבי יוסי במה מצינו גרידא כמו גבי גר אין דנין אפשר משאי אפשר אבל גבי הקיש יליף אפשר משאי אפשר דע"כ הקישן הכתוב ואע"ג דמבעיא ליה לדבר אחר שאפשר דנין נמי לשאי אפשר דאין הקישא למחצה:


והמחוור נראה לי דהיינו טעמא הא דמקשי זבין ומצורעים לטמאי מת משום דהרי הקישא עיקר דהכי אמרינן בפ"ו דפסחים דף ס"ז) דר' שמעון דריש יאמר טמאי מתים ואל יאמר זבין ואנא אמינא טמאי מתים משתלחין זבין לא כל שכן למה נאמר זב ליתן לו מחנה שניה ויאמר זב ואל יאמר מצורע כו' למה נאמר ליתן לו מחנה שלישית ור"י נפקא ליה הא מקרא ואמרינן ור"י שפיר קאמר ליה ר"ש:





מראית העין

אי הכי איזיל אנא לגביה דמר. הקשה הרי"ף ז"ל הא אין המקום מכבד. ונראה דהשתא הכי קאמר נהיה שנינו כאחד לדבר דברי תורה ולא משום כבוד. וז"ש אי הכי דאין המקום מכבד טוב שלא תבא אבל מצד אחד איזיל אנא וא"ל מוטב וכו' והוא יבא אצלו. אך יש להרגיש במ"ש יבא מנה בן פרס דלכאורה נראה כמזלזל בכבוד אביו ח"ו ואומר בפיו שהוא גדול מאביו. ונראה דמשום דהיו כמה רב נחמן להכירו היו קורין לו הכל רב נחמן בר יצחק וכך היה רגיל בפי כלם וא"כ היה מפורסם לכל דאביו לא היה חכם וקורין לו יצחק פשוט וא"כ אינו זלזול במ"ש מנה בן פרס דכלם היו יודעים וכך היו רגילים לקרותו. ואדרבה הוא כיוין לתת כבוד לאביו לומר דהיה בעל מעשים טובים דהוא מנה דיש לו תורה ומצות ואביו הא מיהא יש לו מצוות והוא פרס ואינו נעדר מכל וכל גם כיוין לשבח אביו דברא מזכה אבא ויש לו מעלה דבנו עוסק בתורה ודו"ק:


רב נפישא זכותיה טובא וכו' אלא משום ההוא גברא וכו'. הרב מהרש"א ז"ל כתב דאלו היה בשביל רב מנכין לו מזכיותיו ע"ש. ולי ההדיוט אינו נראה דההיא דוקא בעומד במקום סכנה וסובר שיעשו לו נס והכא לא שייך מנכין לו מזכיותיו והפשוט הוא למען ישמעו ולמען ילמדו לעשות כההוא גברא וההיא אתתא:





שערי תורת בבל

(כא ב) שאני חזירי דדמיין מעייהו לבני אינשי.—עי' בספר שער השמים לאבי הרלב"ג מאמר ד' פ"ב שכתב, דהבטן והמעי והריאה של חזיר שוה לשל אדם. ובספרי הניתוח מצאנו, דקיבת חזיר דומה בתבניתה ממש לקיבת האדם, אלא שזו קטנה וזו גדולה.





יד דוד

שכן מצינו בהר סיני שכל זמן ששכינה שרויה עליו. עיין ביצה ה׳. שנות חיים קע״ח ע״ג:


הוגללו הפרוכת הותרו זבים ומצורעים. עיין בשנות חיים קע״ח דהקשה למה הותרו ולא הוה דבר שבמנין ונ״ל דשאני הכי כי וישלחו מן המחנה הוא מצוה לדורות ובכל ערי ישראל אף מצורעים משולחים ואיך שייך בזה דבר שבמנין ועיר שנחרבה לא נקראה עוד מחנה ואף במקדש נחלקו אי קדושה ראשונה קדשה לעתיד ובמשכן וודאי לא קידש המקום והציווי אינו אלא על מקום המשכן וכיון שנסתלק המשכן אינו כלל בכלל האיסור:


אי הכי ניקום אנא לגבי דמר. שנות חיים:


איכא מותנא בחזרי. עין יוסף צ״ח ע״ד:


לרבא אתא שלמא ממתיבתא דרקיע. מקום שמואל שער התרוצים:


תוס׳ ד״ה גבירה לוקה. באמת דברי התוספות תמוהים הם דפשיטא הוא ועיין משכנות יעקב קס״ו ומה שכתב בלשון הר״ן ודברי הרמב״ן שכתב הר״ן הם בליקוטי הרמב״ן:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף






image1.png
e 9T WNSE




